24/11/2010 | Administración LocalMunicipal
Oleiros
Secretaría Xeral
Anuncio a descoñecido de aprobación inicial expropiación

Por Decreto da Alcaldía nº 4722/10 de 25 de outubro, aprobouse inicialmente o expediente de expropiación, por taxación conxunta, dos terreos afectados pola obra “SENDA COSTEIRA ENTRE CANIDE E SANTA ANA – CONCELLO DE OLEIROS”, onde aparece unha finca como de titularidade descoñecida. Tendo en conta que resulta imposible practicar a notificación por descoñecemento do propietario, de conformidade co artígo 59.4 da Lei 30/92, de 26 de novembro, do Réxime Xurídico das Admóns. Públicas e Procedemento Admtvo. Común, procédese á publicación do Decreto 4722/10 de 25 de outubro, para que surtan os efectos que correspondan: “O Concello de Oleiros redactou o proxecto de expropiación forzosa por tasación conxunta denominado “Senda Costeira entre Canide e Santa Ana”, para adquisición dos terreos necesarios para executa-la senda, e que serán postos a disposición da Demarcación de Costas para a execución da obra, cuio proxecto xa foi aprobado e exposto ao público. O proxecto foi informado o 21/10/10 pola técnico de patrimonio e contratación do xeito que se transcribe: Pola oficina de proxectos remitiuse o Proxecto denominado “ Expropiación para Senda Costeira entre Canide e Santa Ana en Oleiros (A Coruña)” para a súa tramitación como se expón na memoria. Esta expropiación ten por obxecto a adquisición dos terreos necesarios para a execución da Senda Costeira entre Canide e Santa Ana. Os terreos a expropiar veñen definidos no proxecto de obra aprobado pola Demarcación de Costas e sometido a información pública como consta na dilixencia de exposición de xaneiro de 2010. Os terreos afectados figuran no Plan Xeral como terreos dotacionais. Segundo o informe emitido polo Arquitecto municipal o proxecto discorre ata o p. k. 156 por solo urbano e o resto por solo rústico de protección de costas. A clasificación do solo de acordo co Plan Xeral Municipal de Ordenación aprobado parcialmente pola Orde de 11.03.09 da C. P. T. O. P. T., BOP nº 75 de 02.04.2009, DOG nº 81 de 28.04.2009, de cada tramo é a seguinte: Tramo p. k., dende a Paseo da Lagoa ata parcela de A Capela, solo urbano de titularidade municipal cualificado como zona verde de sistema xeral ZV-9, tramo p. k. 0,00 a p. k.43,00, solo urbano cualificado como equipamento relixioso R-2; p. k. 43,00 ao 156,00 solo urbano cualificado como zona verde de sistema xeral ZV-9. P. k.156 ao final solo rústico de protección de costas cualificado como zona verde de sistema xeral ZV-9. Conexión dende p. k. 157 ata rúa Illa do Portelo, solo rústico de protección de costas, reserva de espazo de conexión peonil entre a rúa e o borde litoral. A obra discorre pola zona de servidume de costas e na súa meirande parte pola franxa de 6 metros de servidume de paso polo que se considera acorde coas previsións do planeamento urbanístico. A vista do proxecto presentado a expropiación que se pretende ten carácter urbanistico por servir de cauce para a obtención dun elemento que territorialmente se considera puramente urbanístico. · Lei de ordenación urbanística e protección do medio rural de Galicia, 9/2002 do 30 de decembro.(LOUG) · Texto refundido da Lei do Solo aprobada polo Decreto lexislativo 2/2008, do 20 de maio.(LS) · Lei de expropiaciòn forzosa de 16 de decembro de 1954.(LEF) · Regulamento da Lei de Expropiación Forzosa aprobado polo Decreto de 26 de abril de 1957.(REF) · Regulamento de Xestión Urbanística aprobado polo Real Decreto 3288/1978, de 25 de agosto.(RXU) · Lei Reguladora das bases do réxime local (LBRL) · Lei 30/1992, de 26 de novembro, de Rexime xurídico e de procedemento administrativo común. No marco competencial actual a normativa a aplicar as expropiacións urbanisticas é a Lei do Solo estatal na súa parte básica, a normativa da CC. AA., así como a normativa da LEF e REF, completándose co RXU. A Expropiación forzosa por razón de urbanismo poderá aplicarse como indica o artigo 28.1 da LS, para as finalidades previstas na lexislación reguladora de dita ordenación, de conformidade co disposto nesta Lei e na Lei de Expropición Forzosa. A actuación expropiatoria que se pretende é unha actuación aislada ou asistemática para a obtención de terreos dotacionais segundo o disposto nos artigos 29.2 e 30.1 da LS. Correspóndelle a CC. AA. a definición da causa expropiandi en concreto os artigos 165 e ss da LOUG, recollen como un dos medios de obtención dos sistemas xerais e dotacións locais a expropiación forzosa. Os bens afectados polo expediente expropiatorio correspóndense con solo urbano ou rústico de protección e esta cualificado como sistema xeral no planeamento urbanistico, segundo o informe do Arquitecto municipal Segundo o disposto no artigo 29.2 da LS “La aprobación de los instrumentos de ordenación territorial y urbanística que determine su legislación reguladora conllevará la declaración e utilidad pública y la necesidad de ocupación de los bienes y derechos correspondientes, cuando dichos instrumentos habiliten para su ejecución y ésta deba producirse por expropiación”. E segundo o disposto no art.166 da LOUG “. Los terrenos destinados a sistemas generales que hayan de implantarse sobre suelo rústico o urbano consolidado se obtendrá mediante expropiación forzosa, por convenio entre la Administración y el propietario o por permuta forzosa con terrenos del patrimonio municipal del suelo…” O artigo 30 da LS, dispón que para a determinación do xusto prezo nestas expropiacións, poderase acudir ao procedemento de tasación conxunta ou a expedientes individualizados. O procedemento de tasación conxunta ven regulado na LOUG, art.143 e ss., e segundo esta normativa consta dos seguintes trámites: Delimitación do ámbito territorial Descripción dos bens e dereitos afectados Relación de titulares Fixación dos prezos coa valoración razonada do solo, segundo a súa calificación urbanistica. Follas de xusto prezo individualizado por cada predio, no que se conterá o valor do solo, edificacións, obras, instalacións e plantacións. Follas de xusto prezo que correspondan a outras indemnizacións. O proxecto unha vez aprobado polo órgano competente, será exposto ao público polo plazo de un mes, mediante anuncios que se insertarán no D. O. G, nun periódico dos de maior circulación na provincia e no tablón de edictos do Concello para que os que resulten afectados poidan presentar reclamaciòns, en particular no relativo á titularidade e valoraciòns dos seus dereitos. Notificarase individualmente aos que aparezan como titulares dos bens e dereitos que figuren no expediente con traslado literal da folla de aprezo e proposta de fixación dos criterios de valoración, para que poidan alegacións. A notificación aos interesados que sexan desconocidos ou se ignore o lugar da notificación ou o medio que permita ter constancia da recepción polo interesado a notificación farase por medio de anuncios no tablón de edictos do Concello e no Boletín Oficial da Provincia (de conformidade co disposto no artigo 59.5 la LPC. Salvo proba en contra, a Administración expropiante considerará propietario ou titular a quen con este carácter conste nos rexistros públicos que produzan presunción de titularidade, que só pode ser destruida xudicialmente, ou no seu defecto, a quen apareza con tal carácter nos rexistros fiscais ou, finalmente a quen o sexa pública ou notoriamente. Sempre que o soliciten ou se resultan dos rexistros públicos entenderanse as dilixencias cos titulares de dereitos reais e intereses económicos directos sobre a cousa expropiable. Cando non comparecesen no expediente os propietarios ou titulares ou estivesen incapacitados e sen tutor ou persoa que os represente, ou a propiedade fose litixosa, entenderanse as dilixencias co Ministerio Fiscal (art.5 LEF) Serán parte no expediente os que presenten títulos contradictorios sobre o obxecto que se trata de expropiar. No procedemento de tasación conxunta os erros non denunciados e xustificados na fase de información pública non darán lugar a nulidade o reposición de actuacións, conservando nembargantes os interesados o seu dereito a ser indemnizados na forma que corresponda, segundo determina o artigo 30.2 da LS. Informadas as alegacións, someterase o expediente a aprobación da Alcaldía. Dita resolución aprobatoria da expropiación notificarase aos interesados concedéndolles un prazo de vinte días para que poidan manifestar por escrito a súa disconformidade coa valoración. No caso de formularse oposición a valoración trasladarase o expediente e a folla de aprezo impugnada ao Xurado provincial de expropiación para os efectos de fixar definitivamente o xusto prezo. No caso de que non se formulase a oposición no prazo de vinte días, entenderase determinado o xusto prezo definitivamente e de conformidade. O acordo de aprobación definitiva do expediente de tasación conxunta implicará a declaración de urxencia da ocupación dos bens e dereitos afectados. O pago ou depósito do importe da valoración establecida porducirá os efectos previstos nos números 6,7 e 8 do artigo 52 da LEF, é dicir que efectuado o depósito e aboada ou consignada, no seu caso a previa indemnización por prexuizos, a Administración procederá a inmediata ocupación do ben de que se trate, tendo en conta o disposto nos páragrafos segundo e terceiro do artigo 51, sin prexuizo de que continúe a tramitación do procedemento para a definitiva fixación do xusto prezo. Unha vez efectuado o pago e a ocupación para o que serán notificados previamente os interesados procederase a inscripción no Rexistro da Propiedade e no Catastro. Os bens expropiados adquírense libres de cargas. A valoración do solo deberá efectuarse seguindo o disposto nos artigo 22, 23, 24 e ss da LS, que ven a fixar un sistema de valoración único para tódalas expropiacións. Competencia: De conformidade co art.21.1 da Lei 7/85 Reguladora das bases do rexime local, corresponde ao Alcalde a aprobación do proxecto.” No uso das facultades atribuidas pola Lei Reguladora das Bases do Rexime Local, PRIMEIRO.- Aprobar inicialmente o expediente e o proxecto de expropiación forzosa por tasación conxunta das fincas para o Proxecto “Senda Costeira entre Canide e Sta. Ana” SEGUNDO.- Proceder á súa exposición pública polo plazo de UN MES a través de anuncios no Diario Oficial de Galicia e un xornal dos de maior difusión na Provincia e no taboleiro do Concello, para a presentación das reclamacións que se estimen oportunas. TERCEIRO.- Notificar individualmente o presente acordo aos afectados mediante traslado da folla de aprecio e da proposta de fixación dos criterios de valoración para que poidan presentar alegacións durante o prazo de UN MES a contar dende o día seguinte das notificación, e que son os seguintes: Publicar a notificación dirixida a desconocido ou con enderezo descoñecido no B. O. P e no tablón de edictos do Concello e ao Ministerio Fiscal. CUARTO.- De non presentarse alegacións ou reclamacións polos interesados logo da exposición pública e trámite de audiencia ou no caso de presentarse, resoltas as mesmas, aprobarase definitivamente o expediente, implicando este acto a declaración de urxente ocupación dos bens e dereitos afectados. QUINTO.- O presente acto administrativo é un acto de trámite, e contra do mesmo non procede recurso ningún, sin prexuizo de que se recurra xunto coa resolución que pon fin ao procedemento.” Oleiros a 25 de outubro de 2010 O ALCALDE Angel García Seoane.